Viborger Samler, 1839-01-05
(Jndsendt.) Som man kunde forudsee og vente, har Kjøbenhavnsposten ved Stænderforsamlingens Slutning i Roeskilde, ligesom tidligere da den jydske sluttedes, ogsaa denne Gang faaet Leilighed til Anke over, at endnu en rum Tid vilde hengaae, inden Publicum erholder Kundskab om Forhandlingerne i de mange og vigtige Sager, som i den senere Tid der ere forhandlede. – Denne Gang bliver den forsinkede Meddelelse imidlertid ingenlunde tilskrevet det Trykkerie, hvorfra Tidenden udgives, hvilket tilsyneladende den høistærede Kjøbenhavnspost tillagde det viborgske Trykkerie, hvor den jydske Tidende blev trykt, tvertimod udhæver den den Jver og Accuratesse, hvormed det berlingske Officin fra sin Side har fremmet Trykningen. Besynderligt at læse for hvem der kjender Forholdene. Jndtil "Kbhpst." oplyser, hvori den ovenanførte Accuratesse bestaaer, maae Rigtigheden heraf ganske benægtes. – Kbhpst. siger, at man vistnok tør antage, at der dennegang er bleven viist, hvor hurtigt Sagerne paa det allerhurtigste kunne meddeles. Dette kan i Grunden være smigrende for det stakkels viborgske Trykkerie, naar man vil sammenholde Antallet af de No. af Tidenderne, der under begge Stænderforsamlingers Holdelse ere udkomne fra de forskjellige Officiner, hvoraf man vil see, at det viborgske ingenlunde har staaet tilbage for det berlingske, uden at omtale, at det berlingske Officin skal have havt Fordeele med Hensyn til Manuscriptet, som det viborgske maatte savne, og kan man fra paalidelig Kilde tilføie, at Expeditionen i det Hele skal være udført med langt større Accuratesse i det viborgske end i det berlingske Officin. – Saavidt Jndsenderen bekjendt, tillod den berlingske politiske Tidende sig ogsaa sin Tid at yttre sig ufordeelagtigt over Langsomheden af Trykningen af den jydske Stændertidende, hvilket den visseligen klogeligen skulde have undladt. Man skulde i den Anledning tillade sig at citere følgende Passus af den i sin Tid fra det berlingske Officin udstædte Subscriptionsindbydelse: "Da Trykningen, som bemærket, skeer ved Hurtigpresse og udenfor Kjøbenhavn, (i Roeskilde) hvor Forlæggeren har sit Officin, kan Prisen fra Begyndelsen af ei sættes lavere end til 3 1/2 s. pr. Nummer, men skulde det ved Tidendens Slutning til Nytaar vise sig, at et betydeligt Antal Abonnenter have tegnet sig, da er af Vedkommende truffet den Foranstaltning, at der kun vil blive regnet 3 eller 3 1/2 s. pr. Nummer i Forhold til Afsætningens Størrelse." Heri er det altsaa forsaavidt bestemt udtrykt, at Tidenden vilde blive sluttet til Nytaar. Dette er nu, hvad man visselig kunde forudsee, ikke gaaet i Opfyldelse, og hvad Prisen pr. No. angaaer, da ville Abonnenterne rimeligviis vel komme til at udrede 3 1/2 s. pr. No. – Efter Forlydende skulle Brødrene Berling i sin Tid have gjort et Slags Tilbud om at ville levere 4 a 6 ja endog i fornødent Fald 8 No. af Stændertidenden om Dagen, og desforuden at besørge Trykningen af de forskellige Commiteebetænkninger. Kunde dette været præsteret, havde man virkelig ikke Grund til at lægge det berlingske Officin til Last, at Tidenden ikke er bleven sluttet til Nytaar, hvilket man maa antage den i saa Tilfælde vilde have været; men naar man nu bestemt veed, at det berlingske Officin har havt store Vanskeligheder ved at levere 3 No. om Dagen i den Tid Trykningen af Commiteebetænkningerne foregik, saa er et saadant Tilbud jo ikke andet end viel Geschrei und wenig Wolle! – Kjøbenhavnsposten har imidlertid i ommeldte Artikel denne Gang ladet den jydske Stændertidende fare i Fred, naar undtages, at den har givet sin Harme Luft mod dens Titel, som den finder for stor; Skade imidlertid, at den i sin Tid fra det viborgske Officin udstædte Subscriptions-Jndbydelse paa den jydske Stændertidende ikke var trykt med saa store Typer som disse der er anbragt paa hiin uskyldige Titel, da Kbhpst, saaledes, eftersom de ere samme saa iøinefaldende, mulig vilde have undgaaet den Vildfarelse at ansætte Prisen paa den jydske Stændertidende til et Par Rbd. mere end den virkelig er.